கேள்வி: அல்-ஃபலா பல்கலைக்கழகம் - சட்ட அமலாக்க முகமைகளின் விசாரணை பற்றி தகவல் சொல்.
பதில்: காஷ்மீர் சிறிநகர் அருகே உள்ள நவ்காம், பட்காம் மாவட்டம் ஊரில் ஜெய்ஸ்-இ-முகமது என்ற பாகிஸ்தான் பயங்கரவாத அமைப்புக்கு ஆதரவாக சுவரொட்டிகள் ஒட்டப்பட்டதை விசாரணை செய்த ஜம்மு காஷ்மீர் காவல்துறையினர், 2025 அக்டோபர் மாதம் இறுதிகளில் 360 கிலோகிராம் எடையுள்ள வெடிகுண்டு தயாரிப்பதற்கான மூலப்பொருட்களை கைப்பற்றினர். இதனையடுத்து அக்டோபர்-நவம்பர் மாதங்களில் சம்மு காசுமீர் (ஒன்றியப் பகுதி) மற்றும் அரியானா காவல்துறையினர் இணைந்து அல்-ஃபலா பல்கலைக்கழகத்தை விசாரணையின் கீழ் கொண்டுவந்தனர். பரிதாபாது நகரத்திற்கு அருகே தௌஜ் எனும் கிராமத்தில் ஒரு வீட்டில் வெடி பொருட்கள் தயாரிப்பதற்கான 2,900 கிலோகிராம் எடை கொண்ட அம்மோனியம் நைட்ரேட் மற்றும் எரிநெய், தாக்குதல் துப்பாக்கி மற்றும் கைத்துப்பாக்கிகளைக் கைப்பற்றினர். இந்த வீட்டை அல்-ஃபலா பல்கலைக்கழகத்தின் ஆசிரியர் ஒருவர் பயன்படுத்தியது விசாரணையின் கண்டுபிடிக்கப்பட்டது. விசாரணை மூலம் இப்பல்கலைக்கழத்தில் பணியாற்றும் முசம்மில் சகீல் உள்ளிட்ட 7 மருத்துவ ஆசிரியர்கள் கைது செய்யப்பட்டனர். விசாரணையில் மேற்படி மருத்துவர்கள் ஜெய்ஸ்-இ-முகமது எனும் பயங்கரவாத அமைப்புடன் தொடர்பில் இருக்கலாம் எனக்காவல்துறை கருதியது. இப்பல்கலைக்கழகம் இச்சம்பவத்தின் விசாரணைக் குறித்து விரிவான அறிக்கை வெளியிடவில்லை. இந்த சம்பவம் தேசிய தலைநகர் வலயம் (இந்தியா) உள்ள தனியார் கல்வி நிறுவனங்கள் மற்றும் கல்வி ஊழியர்கள் மீது தீவிர கண்காணிப்பு மற்றும் ஆய்வுக்கு உட்படுத்த வேண்டுன் என பொதுமக்களிடமிருந்து கோரிக்கைகள் எழுந்துள்ளது. இதுதொடர்பாக தில்லி காவல்துறையின் சிறப்புப் பிரிவு சட்டவிரோத செயல்பாடுகள் தடுப்புச் சட்டம், 1967 கீழ் 2025 தில்லி தானுந்துக் குண்டுவெடிப்பு வழக்கு மற்றும் அல்-ஃபலா பல்கலைக்கழகத்தின் நிர்வாகம் குறித்து இரண்டு முதல் தகவல் அறிக்கைகளை பதிவு செய்துள்ளது. மேலும் இவ்வழக்கை விரிவாக விசாரிக்க தேசியப் புலனாய்வு முகமை (இந்தியா) ஒப்படைக்கப்பட்டுள்ளது. தற்போது அல்-ஃபலா பல்கலைக்கழகத்தில் பணியாற்றும் ''நிசார் உல் ஹசன்'' எனும் மருத்துவப் பேரராசிரியர், ஜம்மு காஷ்மீரில் பணியில் இருந்த போது, 21 நவம்பர் 2023 அன்று ஜம்மு காஷ்மீர் துணை ஆளுநர் மனோஜ் சின்கா, அரசியலமைப்பின் சட்டப்பிரிவு 311(2)(c) கீழ் தேசப் பாதுகாப்பை முன்னிட்டு அரசு மருத்துவப் பணியிலிருந்து நீக்கினார். How a Kashmir medic sacked for terror links in 2023 ended up at Al-Falah University |url=https://www.deccanherald.com/india/jammu-and-kashmir/the-case-of-the-missing-doctor-how-a-kashmir-medic-sacked-for-terror-links-in-2023-ended-up-at-al-falah-university-dr-nisar-ul-hassan-umar-nabi-3795882 |access-date=2025-11-13 |website=Deccan Herald |language=en}} ''நிசார் உல் ஹசன்'' ஜம்மு & காஷ்மீர் மருத்துவர்கள் சங்கத்தின் தலைவர் பதவியைப் பயன்படுத்தி, பாகிஸ்தான் பயங்கரவாத அமைப்புகளின் உதவியுடன் ஜம்மு காஷ்மீரில் பிரிவினைவாத பிரச்சாரத்தைப் பரப்பியதாக குற்றம் சாட்டப்பட்டது. அரியானா காவல்துறையின் வெடிகுண்டு நீக்கக் குழுவினர் 13 நவம்பர் 2025 அன்று இப்பல்கலைக்கழக வளாகத்தில், ஜெய்ஸ்-இ-முகமது பயங்கரவாத அமைப்பிற்கு ஆள் பிடிக்கும் பணிக்கு இந்தியப் பிரதிநிதியாக செயல்பட்ட பெண் மருத்துவப் பேரராசிரியர் ''சாகீன் சாகித்திற்கு'' சொந்தமான சுசூக்கி பிரெஸ்ஸா காரைக் கைப்பற்றியதுடன், அவரையும் காவல்துறையினர் கைது செய்தனர். இப்பழைய இக்காரில் வெடிமருந்துகளை வைத்து வெடிக்கச் செய்ய வைத்திருக்கலாம் எனக்கருதப்படுகிறது. 10 நவம்பர் 2025 அன்று 2025 தில்லி தானுந்துக் குண்டுவெடிப்பு மருத்துவர் ''உமர் நபி'' பயன்படுத்திய வெள்ளை நிற யுயேண்டே தானுந்து நிறுவனம் தானுந்து மூடிய-மின்சுற்று தொலைக்காட்சி மூலம் பார்த்தலில் 29 அக்டோபர் அன்று அல்-ஃபலா பல்கலைக்கழகத்திற்குள் நுழைந்ததையும், 30 அக்டோபர் அன்று மதியம் 2.41 மணி அளவில் அதே கார் பல்கலைக்கழகத்திலிருந்து வெளியே சென்றதையும் காவல்துறையினர் கண்டுபிடித்தனர். அல்-ஃபலா பல்கலைக்கழகத்தின் நிறுவனர் மற்றும் நிர்வாக அறங்காவலரான ''ஜாவேத் அகமது சித்திக்'' விசாரணைக்கு உட்படுத்தப்பட்டுள்ளார். இதில் அவரது வணிக வலையமைப்பு மற்றும் முந்தைய குற்றவியல் வழக்கு ஆகியவை அடங்கும். அதில் அவர் ரூபாய் 7.5 கோடி நிதி மோசடி குற்றச்சாட்டுக்கு ஆளாகி மூன்று ஆண்டுகள் சிறைத்தண்டனை விதிக்கப்பட்டார். நிறுவனத்தின் சட்ட ஆலோசகரான முஹம்மது ராசி இக்குற்றவியல் வழக்கை நிராகரித்தார். அமலாக்க இயக்குனரகம் இப்பல்கலைக்கழகததின் நிதிக் கணக்குகளை தடயவியல் தணிக்கை[https://corporatefinanceinstitute.com/resources/accounting/what-is-a-forensic-audit/ Forensic Audit Guide] செய்ய உள்ளது. மேலும் தில்லி காவல்துறையின் பொருளாதாரக் குற்றப் பிரிவு இப்பல்கலைக்கழகத்தின் நிதி தொடர்பான செயல்பாடுகளை விசாரணை செய்ய உள்ளது. 17 நவம்பர் 2025 அன்று மத்தியப் பிரதேச காவல்துறையினர் இப்பல்கலைக்கழகத்தின் வேந்தரான ஜாவேத் அகமத் சித்திக்கின் சகோதரர் ''ஹம்முத் அகமது சித்திக்'' போலி நிதி நிறுவனம் நடத்தி நிதி மோசடி செய்த பிரிவின் கீழ், டாக்டர். அம்பேத்கர் நகர் நகரத்தில் வைத்து காவல்துறையினர் கைது செய்தனர். அல்-ஃபலா பல்கலைக்கழகத்தில் பணியமர்த்தல் நடைமுறைகளை அரசாங்கம் ஆராய்ந்தது. இவை வளாக கல்விக் குழுக்களால் அல்லாமல் அல்-ஃபாலாவின் நொய்டா அருகே அமைந்த ஓக்லா அலுவலகத்தால் நிர்வகிக்கப்படுகிறது. இந்த தெளிவற்ற அமைப்பு, பாதுகாப்பு காரணங்களுக்காக ஜம்மு காஷ்மீர் அரசாங்கத்தால் பணிநீக்கம் செய்யப்பட்ட ஒரு மருத்துவரை பல்கலைக்கழக மருத்துவக் கல்லூரியில் முக்கிய மருத்துவப் பதவிக்கு நியமிக்க முடிந்தது என்று புலனாய்வாளர்கள் கூறுகின்றனர். அல்-ஃபலா அறக்கட்டளை நடத்தும் இப்பல்கலைக்கழகத்தின் படிப்புகள் கட்டணம் சார்ந்தது என்றும், வெளிநாட்டு நிதியுதவியை ஏற்க மறுக்கிறது என்றும், வெளிநாட்டு நிதியுதவி (ஒழுங்குமுறை) சட்டம், 2010 கீழ் உரிமம் பெறவில்லை என்று கூறப்படுகிறது. இருப்பினும், விசாரணையில், பல்கலைக்கழகம் அவ்வப்போது வளைகுடா நாடுகள் மற்றும் வெளிநாட்டு நன்கொடையாளர்களிடமிருந்து நிதி திரட்டியது தெரியவந்ததுள்ளது.